Roniştişo 9. ê Wekîla HDPyî ya Colmêrgî û Hemsereka Kongreya Komelê Demokratîkî (KCD) Leyla Guvene  yê bi îdîaya ''îdarekarîya rêxistine'' Mehkemeya Cezaya Girane ya 9. ya Amedî de ame dîyene. Guvene beşdara mehkeme nêbîye la avûkatê ci Serdar Çelebî û Cemîle Turhalli beşdarê mehkeme bîyî.
Avûkatan Cemîle Turhalli û Serdar Çelebî îfade kerd ke Leyla Guven bi qedexeyê vejîyayîşê teberê welatî yena cezakerdene.
Heyetê mehkeme bire daye ke derheqê Guvene de qedexeyê vejîyayîşê teberê welatî û şertê kontrolê edlîyî dewam bikerê. Roniştiş taloqê 8ê nîsane ame kerdene.
